OKRESNÝ  ÚRAD  PREŠOV
odbor  starostlivosti o životné prostredie
oddelenie ochrany prírody a vybraných zložiek životného prostredia 
Námestie mieru 2,  081 92  Prešov
Číslo: OU-PO-OSZP3-2014/035204-14/ZM                                               Prešov  25. 11. 2014

ROZHODNUTIE

	Okresný úrad Prešov, odbor starostlivosti o životné prostredie, oddelenie ochrany prírody a vybraných zložiek životného prostredia ako vecne a miestne príslušný orgán štátnej správy podľa § 5 ods. 1 zákona č. 525/2003 Z.z. o štátnej správe starostlivosti o životné prostredie a o zmene a doplnení niektorých zákonov v znení neskorších predpisov a § 3 ods. 1 písm. e) zákona č. 180/2013 Z.z. o organizácii miestnej štátnej správy a o zmene a doplnení niektorých zákonov a  ako príslušný podľa § 56 písm. b) zákona č. 24/2006 Z. z. o posudzovaní vplyvov na životné prostredie a o zmene a doplnení niektorých zákonov,  na základe oznámenia o strategickom dokumente „Zmeny a doplnky č.3/2014 Územného plánu obce Teriakovce“, ktorý predložil obstarávateľ Obec Teriakovce v  zast. Miroslavom Angelovičom, starostom obce, Obecný úrad, 080 05 Teriakovce,  vydáva v zmysle § 7 ods. 5 zákona po ukončení  zisťovacieho konania toto rozhodnutie:

Strategický dokument „Zmeny a doplnky č.3/2014 Územného plánu obce Teriakovce“”

     sa nebude ďalej posudzovať

podľa zákona č. 24/2006 Z. z. o posudzovaní vplyvov na životné prostredie a o zmene a doplnení niektorých zákonov. 

ODÔVODNENIE
           Obstarávateľ Obec Teriakovce, v  zast. Miroslavom Angelovičom, starostom obce, Obecný úrad, 080 05 Teriakovce , predložil Okresnému úradu Prešov, odbor  starostlivosti o životné prostredie, oddelenie ochrany prírody a vybraných zložiek životného prostredia (ďalej len „okresný úrad”) podľa § 5 zákona č. 24/2006 Z. z. o posudzovaní vplyvov na životné prostredie a o zmene a doplnení niektorých zákonov (ďalej len „zákon o posudzovaní vplyvov na ŽP”), dňa 07.10.2014 oznámenie o strategickom dokumente „Zmeny a doplnky č.3/2014 Územného plánu obce Teriakovce ”.
           Cieľom obstarania a spracovania Zmeny a doplnky č.3/2014 Územného plánu obce Teriakovce ( ďalej len „Zmeny a doplnky č.3/2014“) je vytvorenie novej funkčnej plochy pre výstavbu bytových  domov zmenou funkčného využitia plochy navrhnutej v rámci Zmien a doplnkov č.2/2012 ako vyhradená parková zeleň so športovo – rekreačnými a stravovacími zariadeniami.  
     
     Riešené územie  zostáva oproti pôvodnému ÚPN-O nezmenené, je totožné s katastrálnym územím obce (320 ha). Návrh Zmien a doplnkov č.3/2014  predpokladá vytvorenie 48 bytových jednotiek v troch nízkopodlažných bodových bytových domov. Navrhovanou zmenou dôjde k záberu poľnohospodárskej pôdy (1,26 ha), ležiacej mimo zastavaného územia k 1.1.1990. Predpokladané vplyvy na jednotlivé zložky životného prostredia (ovzdušie, voda, odpady) budú vzhľadom  k malému rozsahu navrhovanej výstavby nevýznamné. U navrhovaných objektov bývania sa predpokladá napojenie na verejný vodovod, kanalizáciu i plynovod. 

     Riziko ohrozenia zdravia rezidentov navrhovaných bytových domov  predstavuje zamýšľaná rýchlostná komunikácia – východný obchvat Prešova a to najmä z hľadiska prašnosti a hluku. V prípade jej realizácie  bude potrebné zabezpečiť neprekročenie povolenej hladiny hluku . Ďalším možným rizikom je ohrozenie územia zosuvmi, keďže ide o geologicky nestabilný pás pozdĺž Šalgovického potoka a vhodnosť výstavby bude potrebné preveriť geologickým prieskumom. K zhoršeniu zdravotného stavu ostatných obyvateľov návrhom Zmien a doplnkov č.3/2014 nedôjde. 

     V zmysle zákona č. 543/2002 Z.z. o ochrane prírody a krajiny v znení neskorších predpisov je dotknuté územie zaradené do prvého stupňa ochrany prírody, t.j. jedná sa o územie, ktorému sa neposkytuje osobitná ochrana.  

     Návrhom Zmien a doplnkovč.3/2014 nebude dotknutá  žiadna z lokalít záujmov pamiatkovej ochrany. Strategický dokument nemá priamy vplyv na životné prostredie. Nepriamym vplyvom na životné prostredie je riešenie priestorového usporiadania a funkčného využitia územia a určenie neprípustného funkčného využitia územia. Strategický dokument nemá vplyv na životné prostredie presahujúci štátne hranice.

     Vzhľadom na  charakter a rozsah  strategického dokumentu sa nepredpokladá  , že by navrhovaný strategický dokument Zmeny a doplnky č.3/2014  významne ovplyvnil  životné prostredie. 

V zákonom stanovenom termíne doručili na okresný úrad svoje písomné stanoviská tieto subjekty: 

1.  Okresný úrad Prešov, odbor starostlivosti o životné prostredie, oddelenie OP a vybraných zložiek ŽP kraja, č. OU-PO-OSZP1-2014/035976-2/SA zo dňa 16.10.2014 
- orgán ochrany prírody a krajiny konštatuje, že v časti katastrálneho územia obce, zdokumentovanej ako riešené územie predmetnými zmenami ÚPN, sa nenachádzajú ani do neho nezasahujú plochy sústavy NATURA 2000 a chránené územia národnej siete,
- pre lokalitu riešenú v zmenách a doplnkoch ÚPN platí 1. stupeň ochrany podľa zákona č. 543/2002 Z.z. o ochrane prírody a krajiny, v znení neskorších predpisov,
- nepredpokladá sa, že by zmeny a doplnky ÚPN významne ovplyvnili najbližšie lokality NATURA 2000 alebo chránené územia národnej siete,
- orgán ochrany prírody a krajiny vydá k zmenám a doplnkom ÚPN z hľadiska záujmov ochrany prírody a krajiny vyjadrenie podľa § 9 ods. 1 písm. a) zákona o ochrane prírody a krajiny.
Nepožaduje posudzovať podľa zákona.

2. Okresný úrad Prešov, odbor  starostlivosti o ŽP, oddelenie ochrany prírody a vybraných zložiek životného prostredia, č. OU-PO-OSZP3-2014/036046-02-JK zo dňa 20.10.2014
-  z hľadiska odpadového hospodárstva nemá pripomienky.
 Nepožaduje posudzovať podľa zákona.

3. Okresný úrad Prešov, odbor krízového riadenia, č. OU-PO-OKR1-2014/036162-03 zo dňa 17.10.2014
- nemá pripomienky. Z hľadiska civilnej ochrany podľa zákona č. 42/1994 Z.z. o civilnej ochrane obyvateľstva v znení neskorších predpisov si Okresný úrad Prešov svoje námietky uplatní v rámci konania podľa stavebného zákona.

4. Okresné riaditeľstvo hasičského a záchranného zboru v Prešove, č. ORHZ-POI-139/2014 zo dňa 21.10.2014
- súhlasí so strategickým dokumentom bez pripomienok.

5. Okresný úrad Prešov, odbor  starostlivosti o ŽP, oddelenie ochrany prírody a vybraných zložiek životného prostredia, č. OU-PO-OSZP3-2014/036047-02-PG zo dňa 22.10.2014
- z vodohospodárskeho hľadiska pripomína:
1. V území určenom pre výstavbu bytových domov je potrebné rešpektovať stavby určené pre odvádzanie vôd z povrchového odtoku (vody zo zrážok).
2. Na zníženie protipovodňových javov, ochranu majetku, zlepšenie využitia prírodných vôd a úsporu pitnej vody odporúčame pri každej novej výstavbe alebo významnej rekonštrukcii zrealizovať opatrenia pre zachytávanie vôd. Sú to opatrenia na spomalenie vôd z povrchového odtoku z územia alebo ich zachytenie do pozemných alebo podzemných nádrží na ďalšie využitie formou úžitkových vôd. 
Nepožaduje posudzovať podľa zákona.

Vyjadrenie okresného úradu – pripomienky budú zahrnuté v časti „Záver“ tohto rozhodnutia.

6. Prešovský samosprávny kraj,  odbor regionálneho rozvoja, č. 5504/2014/ODDUPZP-002 zo dňa 20.10.2014
- požaduje aby strategický dokument bol riešený v súlade s Územným plánom veľkého územného celku Prešovského kraja v znení jeho neskorších zmien a doplnkov, v rámci ktorých je potrebné rešpektovať najmä ustanovenia záväznej časti.

Vyjadrenie okresného úradu – pripomienka bude zahrnutá v časti „Záver“ tohto rozhodnutia.

7. Regionálny úrad verejného zdravotníctva so sídlom v Prešove, č. 2014/02557-02/B.14 zo dňa 20.10.2014
- návrh územnoplánovacej dokumentácie vo vzťahu k možným dopadom na zdravie ľudí bude možné posúdiť podľa § 13 ods. 3 písm. b) zák. č. 355/2007 Z.z. o ochrane, podpore a rozvoji verejného zdravia a o zmene a doplnení niektorých zákonov v znení neskorších predpisov po predložení konkrétnych návrhov v jednotlivých kapitolách ÚPN obce, vrátane vypracovania mapových podkladov.
Nepožaduje posudzovať podľa zákona.

8. Okresný úrad Prešov, odbor  starostlivosti o ŽP, oddelenie ochrany prírody a vybraných zložiek životného prostredia, č. OU-PO-OSZP3-2014/036045-02-ZO zo dňa 15.10.2014
-  z hľadiska ochrany ovzdušia nemá pripomienky.
 Nepožaduje posudzovať podľa zákona.

9. Dopravný úrad, č. 16136/2014/ROP-002/29751 zo dňa 21.10.2014
- z hľadiska záujmov civilného letectva nemá na riešené územie žiadne požiadavky. 

10. Obvodný banský úrad v Košiciach, č. 1148-2628/2014 zo dňa 22.10.2014
- v k.ú. Teriakovce sa nenachádzajú zistené výhradné ložiská nerastov ( zákon č. 44/1998 Zb. o ochrane a využití nerastného bohatstva – banský zákon v znení neskorších predpisov), z čoho vyplýva, že riešením rozvoja obce nebudú dotknuté záujmy ochrany a využívania nerastného bohatstva (výhradných ložísk). Nemá pripomienky.

     Verejnosť sa v priebehu zisťovacieho konania k strategickému dokumentu osobitne nevyjadrila. Pripomienky, požiadavky a odporúčania budú predmetom ďalšieho procesu schvaľovania predmetnej územnoplánovacej dokumentácie.

Záver
           Okresný úrad pri svojom rozhodovaní postupoval podľa § 7 ods. 4 zákona o posudzovaní vplyvov na ŽP, prihliadol na kritéria pre zisťovacie konanie uvedené v prílohe č. 3 zákona o posudzovaní vplyvov na ŽP, pričom zvážil súhrn všetkých uvedených skutočností a ďalšie informácie obsiahnuté v oznámení, s prihliadnutím na význam očakávaných vplyvov na ŽP a zdravie obyvateľstva, ako aj na stanoviská dotknutých orgánov  a rozhodol tak, ako je vo výrokovej časti tohto rozhodnutia.

Zo stanovísk doručených k strategickému dokumentu vyplynuli niektoré konkrétne požiadavky vo vzťahu k strategickému dokumentu, ktoré bude potrebné zohľadniť v schvaľovacom procese podľa osobitných predpisov:

•	Zmeny a doplnky 2014 riešiť v súlade s Územným plánom veľkého územného celku Prešovského kraja v znení jeho neskorších zmien a doplnkov, v rámci ktorých je nutné rešpektovať ustanovenia záväznej časti.
•	V území určenom pre výstavbu bytových domov je potrebné rešpektovať stavby určené pre odvádzanie vôd z povrchového odtoku (vody zo zrážok).Zabezpečiť ochranu pamiatkového fondu, archeologických nálezov a archeologických nálezísk.
•	Na zníženie protipovodňových javov, ochranu majetku, zlepšenie využitia prírodných vôd a úsporu pitnej vody odporúčame pri každej novej výstavbe alebo významnej rekonštrukcii zrealizovať opatrenia pre zachytávanie vôd. Sú to opatrenia na spomalenie vôd z povrchového odtoku z územia alebo ich zachytenie do pozemných alebo podzemných nádrží na ďalšie využitie formou úžitkových vôd. OÚ Prešov, odbor cestnej dopravy a pozemných komunikácií žiada spracovať dokumentáciu v súlade s vyjadreniami k jednotlivým stupňom územnoplánovacej dokumentácie, ktoré vydal v súlade so zásadami verejného dopravného vybavenia podľa ustanovení stavebného zákona.
•	V prípade, že konkrétna činnosť, navrhovaná v Zmenách a doplnkoch č.3/2014  bude spĺňať prahové hodnoty podľa  prílohy č. 8 zákona o posudzovaní vplyvov na ŽP , je potrebné  ju samostatne  posúdiť v zmysle zákona o posudzovaní vplyvov na ŽP.
•	Požiadať  príslušný orgán ochrany prírody a krajiny o vyjadrenie podľa § 9 ods. 1 zákona o ochrane prírody a krajiny.
•	Odporúčame vhodnosť navrhovanej výstavby preveriť geologickým prieskumom.

Upozornenie: Podľa § 7 ods. 7  zákona o posudzovaní vplyvov na ŽP dotknutá obec bezodkladne informuje o tomto rozhodnutí verejnosť spôsobom v mieste obvyklým.

Poučenie
	Zisťovacie konanie sa nevykonáva podľa zákona č. 71/1967 Zb. o správnom konaní (správny poriadok), a preto sa voči nemu nemožno odvolať.  Toto rozhodnutie možno preskúmať súdom podľa zákona č. 99/1963 Zb. Občiansky súdny poriadok v znení neskorších predpisov.

	
					 		            PaedDr. Miroslav Benko
                                                                                                     vedúci odboru             

Doručuje sa:

1.	Obec Teriakovce, OcÚ, 080 05 Teriakovce
2.	Mesto Prešov, Hlavná 73, 080 01 Prešov
3.	Okresný úrad  Prešov, odbor výstavby a bytovej politiky, Nám. mieru 3, 080 01 Prešov
4.	Okresný úrad Prešov, odbor starostlivosti o životné prostredie, oddelenie ochrany prírody a vybraných zložiek životného prostredia kraja,  Nám. mieru 2, 081 92, Prešov
5.	Okresný úrad Prešov, odbor starostlivosti o životné prostredie, oddelenie ochrany prírody a vybraných zložiek životného prostredia ,  ŠVS,  Nám. mieru 2, 081 92, Prešov
6.	Okresný úrad Prešov, odbor starostlivosti o životné prostredie, oddelenie ochrany prírody a vybraných zložiek životného prostredia , ŠSOH,  Nám. mieru 2, 081 92, Prešov
7.	Okresný úrad Prešov, odbor starostlivosti o životné prostredie, oddelenie ochrany prírody a vybraných zložiek životného prostredia , ŠSOO,  Nám. mieru 2, 081 92, Prešov
8.	Okresný úrad Prešov, odbor pozemkový a lesný,  Masarykova 10, 080 01 Prešov
9.	Okresný úrad, odbor opravných prostriedkov, Nám.mieru 3, Prešov
10.	Okresný úrad Prešov, odbor cestnej dopravy a pozemných komunikácií, Nám.mieru 2, Prešov
11.	Krajský pamiatkový úrad, Hlavná 115, 080 01 Prešov
12.	Obvodný banský úrad Košice, Timonova 23, 040 01 Košice
13.	Regionálny úrad verejného zdravotníctva so sídlom v Prešove, Hollého 5, 080 01 Prešov
14.	Okresný úrad  Prešov, odbor krízového riadenia, Nám. mieru 3, 080 01 Prešov
15.	OR Hasičského a záchranného zboru v Prešove, Požiarnická 1, 080 01 Prešov
16.	Úrad PSK, odbor regionálneho rozvoja,  Nám. mieru 2, 080 01 Prešov
17.	Dopravný úrad, Letisko M.R.Štefánika, 823 01 Bratislava